氫鹵化反應

鹵氫化反應，又叫氫鹵化反應，係一種有機反應。指嘅係不飽和烴同鹵化氫反應，出鹵代烴嘅反應。

機構 

反應係一種親電加成反應。首先，烯或者炔嘅π電子進攻鹵化氫嘅氫，出碳陽離子同鹵素離子。而鹵素離子好快會攻擊番碳陽離子，出最終產物，即係鹵代烴。由於反應涉及到碳陽離子嘅出現，所以鹵氫化反應會跟馬氏規則，因為只有最穩定嘅碳陽離子會同鹵素離子反應。冇咁穩定嘅碳陽離子會發生重排反應而變得穩定。就例如丙烯同氯化氫嘅反應，反應入邊2-氯丙烷先係反應嘅主要生食物，而1-氯丙烷只不過係次要嘅產物。

化學反應